**Mentrau Iaith Cymru**

**Cyflwyniad i’r Mentrau Iaith**

Mae’r Mentrau Iaithyn fudiadau cymunedol, gwirfoddol a deinamig sy’n hybu a hyrwyddo’r Gymraeg ar draws Cymru, ac mae **Mentrau Iaith Cymru** yn cefnogi eu gwaith yn genedlaethol i gynyddu’r defnydd o’r iaith yn ein cymunedau. Sefydlwyd Mentrau Iaith Cymru ym 1999 gan y Mentrau Iaith lleol gan fod yr angen wedi ei adnabod i gydgyfarfod yn rheolaidd, rhannu profiadau a gwybodaeth a rhoi enw a proffil i’r Mentrau Iaith gyda’i gilydd. Mae gwaith Mentrau Iaith Cymru yn eang ac yn amrywio o flwyddyn i flwyddyn yn dibynnu ar gyfleoedd ac anghenion y Mentrau Iaith, a datblygiadau o ran y Gymraeg.

Ceir 4 o staff o fewn y Mentrau Iaith – arweinydd tîm, 2 swyddog datblygu a rheolwr byd busnes.

**Strwythur Rheoli’r Mentrau Iaith**

Y mae Mentrau Iaith Cymru yn gwmni cyfyngedig trwy warant ac nid yw’n meddu ar gyfalaf cyfrannau.

Rheolir gwaith y Fenter yn unol â chyfansoddiad y Fenter gan y Pwyllgor Rheoli, sydd gyda chynrychiolaeth o bob menter iaith. Darperir rheolaeth o ddydd i ddydd gan y Pwyllgor Gwaith, sef Cadeirydd, Is-gadeirydd, Trysorydd a thri aelod cyffredinol sydd wedi eu hethol i’r Pwyllgor Gwaith gan y Pwyllgor Rheoli.

Er gwybodaeth, trosiant Mentrau Iaith Cymru yn 2016/2017 oedd: £150,598

Amcangyfrifir trosiant 2017-18 i fod dros £500,000

Mae’r isod yn grynodeb o’r prif waith fyddwn am ei gyflawni:

* Cadarnhau cyfrifon cyflawn a chryno
* Cynnal awdit llawn unwaith yn ystod y 5 mlynedd (gellir cytuno ym mha flwyddyn y cynhelir yn dilyn trafodaeth gyda’r Cwmni llwyddiannus)
* Delio â Thŷ'r Cwmnïau drwy anfon y cyfrifon blynyddol, etc
* Mynychu Cyfarfod Blynyddol y cwmni a chyfarfodydd eraill y Bwrdd os oes angen o bryd i’w gilydd (cynhelir y cyfarfodydd yng nghanolbarth Cymru fel arfer)
* Darparu cyngor fel bo'r galw
* Y gallu i weithio, adrodd a gweithredu drwy gyfrwng y Gymraeg
* Nid oes angen delio â PAYE gan fod cwmni AVOW yn Wrecsam yn gwneud hynny ar ein rhan.
* Delio â’r holl gyfrifon yn electroneg

Os oes gennych ddiddordeb i gyflawni’r gwaith uchod, gofynnir i chi gyflwyno pris fesul blwyddyn am gyfnod o 5 blynedd.

Dylid cyflwyno cais ynghyd â chefndir eich cwmni i’r Trysorydd drwy e bost i dewi@mgsg.cymru a hynny erbyn 3ydd Tachwedd, 2017.

Gobeithiwn hysbysu’r cwmni llwyddiannus erbyn 10fed Tachwedd, 2017.

Os am fwy o wybodaeth gellir cysylltu â’r swyddfa ar (01239) 712934 neu e bostio:

**Dewi Snelson, *Trysorydd***

dewi@mgsg.cymru

**Heledd ap Gwynfor, *Swyddog Datblygu, Mentrau Iaith Cymru***

heledd@mentrauiaith.cymru